Document ID: 32004R0442

Κανονισμός (ΕΚ) αριθ. 442/2004 της Επιτροπής
της 10ης Μαρτίου 2004
για τον καθορισμό των μοναδιαίων ποσών των προκαταβολών στις συνεισφορές στην παραγωγή στον τομέα της ζάχαρης για την περίοδο εμπορίας 2002/03
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, περί κοινής οργανώσεως της αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΚ) αριθ. 39/2004 της Επιτροπής(2), και ιδίως το άρθρο 15 παράγραφος 8,
Εκτιμώντας τα ακόλουθα:
(1) Το άρθρο 6 του κανονισμού (ΕΚ) αριθ. 314/2002 της Επιτροπής, της 20ής Φεβρουαρίου 2002, περί θεσπίσεως των λεπτομερειών εφαρμογής του καθεστώτος ποσοστώσεων στον τομέα της ζάχαρης(3), όπως τροποποιήθηκε τελευταία από τον κανονισμό (ΕΚ) αριθ. 38/2004(4), προβλέπει τον καθορισμό, πριν από την 1η Απριλίου, των μοναδιαίων ποσών των προκαταβολών επί των συνεισφορών στην παραγωγή της τρέχουσας περιόδου εμπορίας που θα καταβληθούν από τους παραγωγούς ζάχαρης, ισογλυκόζης και σιροπιού ινουλίνης.
(2) Η εκτίμηση των συνεισφορών οδηγεί σε ποσό ανώτερο κατά 60 % του ανωτάτου ποσού που αναφέρεται στο άρθρο 15 παράγραφος 3 του κανονισμού (ΕΚ) αριθ. 1260/2001 για τη βασική συνεισφορά και σε ποσό κατώτερο κατά 60 % του ανωτάτου ποσού που αναφέρεται στο εν λόγω άρθρο παράγραφος 5 για την συνεισφορά Β. Σύμφωνα με το άρθρο 7 του κανονισμού (ΕΚ) αριθ. 314/2002, πρέπει να καθοριστούν, αφενός μεν, οι προκαταβολές των βασικών ποσοστώσεων στο 50 % του σχετικού ανωτάτου ποσού για τη ζάχαρη και το σιρόπι ινουλίνης και, αφετέρου, οι προκαταβολές των συνεισφορών Β στο 80 % του κατ' εκτίμηση υπολογισμού της συνεισφοράς Β για τη ζάχαρη και το σιρόπι ινουλίνης. Όσον αφορά την ισογλυκόζη, η προκαταβολή σύμφωνα με την παράγραφο 3 του εν λόγω άρθρου έχει καθοριστεί στο 40 % του μοναδιαίου ποσού της εκτιμώμενης συνεισφοράς στη βασική παραγωγή για τη ζάχαρη.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα μοναδιαία ποσά που αναφέρονται στο άρθρο 6 παράγραφος 1 στοιχείο β) του κανονισμού (ΕΚ) αριθ. 314/2002 καθορίζονται, για την περίοδο εμπορίας 2002/03, σε:
α) 6,32 ευρώ ανά τόνο λευκής ζάχαρης ως προκαταβολή επί της συνεισφοράς στη βασική παραγωγή για τη ζάχαρη Α και τη ζάχαρη Β·
β) 86,50 ευρώ ανά τόνο λευκής ζάχαρης ως προκαταβολή επί της συνεισφοράς B για τη ζάχαρη B·
γ) 5,06 ευρώ ανά τόνο ξηράς ουσίας ως προκαταβολή επί της συνεισφοράς στη βασική παραγωγή για την ισογλυκόζη Α και την ισογλυκόζη Β·
δ) 6,32 ευρώ ανά τόνο ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς στη βασική παραγωγή για το σιρόπι ινουλίνης Α και το σιρόπι ινουλίνης Β·
ε) 86,50 ευρώ ανά τόνο ξηράς ουσίας ισοδυνάμου ζάχαρης/ισογλυκόζης ως προκαταβολή επί της συνεισφοράς B για το σιρόπι ινουλίνης B.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 2004.

Labels: 7
15
17